# OPPIMISPÄIVÄKIRJA (MALLI)

Tämä oppimispäiväkirja on tarkoitettu sinua itseäsi varten ja sen avulla sinun tehtäväsi on osoittaa omaa terveysosaamistasi käsitellyissä aiheissa. Oppimispäiväkirja korvaa välikokeen kappaleista 1.-8.

Oppimista parantaa ja auttaa, kun pohdit etukäteen omia tavoitteitasi ja kirjaat ne myös konkreettisiksi kohdiksi vaikkapa tällaiseen oppimispäiväkirjaan. Opintojakson aikana voit kirjoittaa oppimistasi asioista (tunneilla, kirjasta ja muista lähteistä) ja niiden pohjalta heränneistä näkökulmista ja kysymyksistä sekä esim. oppimisen haasteista ja kuinka ne ratkaistiin. Lopuksi voit arvioida omaa oppimistasi, esimerkiksi pääsitkö asettamiisi tavoitteisiin ja jos et päässyt niin mistä se johtui.

Voit poistaa tai muuttaa näitä valmiita tekstikohtia aivan vapaasti palauttamiseen asti. Jos sinulla tulee kysymyksiä tai ongelmia päiväkirjan täyttämisen suhteen niin ota yhteys opettajaan.

## Aluksi

### Tavoitteeni / kiinnostukseni

Kirjaa ensimmäisenä tavoitteesi opintojakson osalta: mitä haluat oppia kappaleista 1-8. Kerro myös minkä arvosanan haluat tästä tehtävästä tai koko opintojaksolta saada, kuinka paljon olet valmis tekemään töitä opintojakson eteen ja kuinka kiinnostunut olet opintojakson aiheesta?

### Taustani / aikaisempi osaamiseni

Kerro aluksi hieman taustastasi, esim. mitä tiedät opetettavasta aiheesta entuudestaan. Jos mahdollista, niin ala heti rakentamaan jonkinlaista käsitekarttaa siitä, miten opintojaksolla esiintyvät asiat liittyvät toisiinsa. Voit määritellä ensin itse omin sanoin keskeiset opintojaksolla esiintyvät termit ja vertaa niitä opintojaksolla/kirjassa esitettyihin.

**RAKENNE VOI OLLA SEURAAVANLAINEN:**

Kertaa tähän joka kerta, mitkä olivat päivän tärkeimmät teemat omasta mielestäsi. Ydinkohdat mahtuvat muutamalle riville. Kokonaispituus yhden päivän oppimispäiväkirjatekstille vaihtelee päivän teeman ja saadun opin mukaan.

**Tärkeintä on, että kerrot mitä uutta itse asiassa opit.** Se voi olla jotain yleistä tai jotain yksityiskohtiasempaa ja henkilökohtaisempaa. Jos löydät jonkun hyvän lähteen, voit liittää linkin tai screenshotin tektiin: Alt+PrintScreen-näppäinyhdistelmällä napata näytöltä kuvan. *Älä täytä tätä kohtaa vain ”pakosta” vaan pohdi opitko oikeasti jotakin uutta!.* Sen lisäksi sinun pitää miettiä, mikä merkitys opetetuilla asioilla on sinulle joko nyt tai tulevaisuudessa.

Kirjaa myös, mitä opetustilanteessa heränneitä ideoita, tuntemuksia tai epäselviä asioita tuli mieleen. Esimerkiksi jos jokin erityinen asia sai sinut pohdiskelemaan, että onkohan asia todellakin noin, niin voisit tuoda sen esille. Voit kirjata myös omassa elämässäsi heränneitä ajatuksia tai jopa korvata päivän teeman vastaavalla selvityksellä / tutkimuksella esim. webistä tietoa hakien.

## Lopuksi

Kirjaa opintojakson päätteeksi, miten saavutit asettamasi tavoitteet. Kerro vaikeimmat ongelmat ja kuinka ne ratkaisit. Kerro myös, miten aiot jatkossa tehostaa omaa tapaasi oppia uusia asioita. Anna myös itsellesi rehellisesti arvosana perusteluineen.

Terveisin,

<nimesi>

Kun olet tyytyväinen lopputulokseen, palauta oppimispäiväkirja pedanettiin ryhmäsi sivulle palautuskansioon määräpäivään mennessä.

Voit liittää tekemäsi tehtävät kunkin aiheen loppuun, mutta muista, etteivät tehtävät korvaa oppimispäiväkirjaa. Ne ovat harjoitustehtäviä oppimisen tukena.